Candy Shop

"Candy Shop" הוא הסינגל השני של הראפר 50 סנט מתוך אלבום האולפן השני שלו, The Massacre‏ (2005). בשיר משתתפת אוליביה והוא נכתב על ידי 50 סנט והמפיק של השיר, סקוט סטורץ'. הסינגל יצא באמצעות אינטרסקופ רקורדס, שיידי רקורדס של אמינם, אפטרמת' אנטרטיינמנט של ד"ר דרה, וג'י-יוניט רקורדס של 50 סנט. "Candy Shop" הגיע למקום הראשון במצעד הבילבורד הוט 100, והפך לסינגל השלישי שלו שהגיע למקום הראשון והחמישי בעשרת הגדולים. הוא קיבל ביקורות מעורבות מהמבקרים, כאשר חלקם טענו כי הוא מהווה גרסה חוזרת של שיתוף הפעולה של 50 סנט עם ליל קים ב-"Magic Stick"‏ (2003). בטקס פרסי גראמי ה-48, הוא היה מועמד לשיר הראפ הטוב ביותר, ובטקס פרסי הווידאו קליפים של MTV לשנת 2005, הווידאו קליפ היה מועמד לווידאו קליפ הגברי הטוב ביותר. בראיון לכתב העת XXL, הראפר פאט ג'ו טען שהוא עזר להפיק את הרצועה בזמן שעבד עם המפיק סקוט סטורץ'. הוא אמר: אני די בטוח שהעולם לא יודע שאנחנו באמת הפקנו ביחד את Candy Shop. אני הפקתי אותו איתו (סטורץ')... סקוט קרא לי איזה 50 פעם, 100 פעם: 'יו, אתה בטוח שאתה לא רוצה להשתמש בזה? 50 סנט קרא לי. 50 סנט רוצה את זה.' מעולם לא היתה לי בעיה עם הבחור הזה. אמרתי לו, 'תמשיך הלאה'. המקור באנגלית I'm pretty sure the world don't know we actually produced Candy Shop together. I produced it with him (Storch) ... Scott called me like 50 times, 100 times: 'Yo, you sure you don't want to use it? 50 Cent called me. 50 Cent want it.' I never had a problem with this dude. I was like, 'Go ahead. — XXL כשכתב את השיר, 50 סנט אמר: ניסיתי להיות כמה שיותר מיני אפשר, מנקודת מבט גברית, מבלי להיות גס או פוגעני. המקור באנגלית I attempted to be as sexual as possible, from a male perspective, without being vulgar or obscene. — MTV השיר קיבל ביקורות מעורבות מהמבקרים. PopMatters תיאר אותו כ"זולג אנרגיה מינית וקור" והוא "מיני לגמרי, אבל יש בו גם קצת קשיחות, נוקשות גברית וטפיחות חזה רועמות". אנטרטיינמנט ויקלי כתבו שהוא היה "סינגל חד-פעמי וחלק" ותיאר שורות בשיר כ"לא פיתויים, אלא פקודות". MusicOMH כתבו שהכימיה בין 50 סנט לאוליביה "היא כמעט מפורשת כמו המילים... הבייס ליין נועד לרקוד לפיו". המחבר אית'ן בראון, בביקורת על The Massacre, כינה את הרצועה "חסרת השראה" ו"כמעט זהה" לשיתוף הפעולה הקודם שלו עם ליל קים ב-"Magic Stick". לדבריו, 50 סנט נראה מרוצה מדי עם "הדימוי ההיפרמיני" שלו ועוד דברים אחרים, ו"לא מוכשר מספיק כדי לעבוד מעבר לתכסיסים הישנים והרגילים שקוראים לתשומת לב". פיצ'פורק תיאר את "Candy Shop" כחזרה על "Magic Stick" הן "בביטים והן בגוון", וכתב העת סטיילוס אמר שזו הייתה "עוד מאותו הדבר" כמו שיתוף הפעולה הקודם שלו. בבילבורד נכתב ש-50 סנט "מראה מעט התקדמות לירית" עם השיר שהוא "תערובת סינגל טיפוסית לשחקן". השיר היה מועמד בטקס פרסי גראמי 2006 לשיר הראפ הטוב ביותר, אך הפסיד ל"Diamonds from Sierra Leone" של קניה וסט. "Candy Shop" זכה להצלחה רבה בארצות הברית, והפך לסינגל השלישי במקום הראשון של 50 סנט, סינגל הסולו החמישי שלו בעשרת הגדולים, והסינגל השביעי שלו בעשרת הגדולים. השיר טיפס במהירות במצעד הבילבורד הוט 100, ונכנס ישר למקום ה-53. בשבוע השני שלו במצעד הוא קפץ למקום ה-30, ושבועו השלישי קפץ למקום ה-8. בשבוע הרביעי, הרצועה הגיעה למקום השני. היא הגיעה לפסגה במקום הראשון בשבוע החמישי, שם היא שהתה תשע שבועות רצופים. היא נשארה במצעד 23 שבועות וסיימה את השנה במקום השמיני. הרצועה הגיעה למקום הראשון גם במצעד שירי ה-R&B/היפ-הופ, מצעד שירי הראפ, ומצעד השירים הקצביים. השיר הצליח היטב במצעדים הפופולריים, והגיע למקום השני במצעד 100 שירי הפופ והמקום החמישי במצעד 40 שירי המיינסטרים. "Candy Shop" הצליח בעקבות ההורדות הדיגיטליות הרבות שלו במצעד הוט 100 והפופ 100, ובעקבות זאת הגיע לפסגת מצעד השירים הדיגיטליים. ה-RIAA העניק לשיר פלטינה מחומשת ב-2023. ברחבי אירופה, השיר הגיע למקום הראשון באוסטריה, בלגיה, גרמניה ושווייץ, ולחמישייה הראשונה באירלנד, נורווגיה, הולנד, ובריטניה. באוסטרליה, הרצועה הגיעה לשלישייה הראשונה, זכתה בפלטינה מטעם איגוד תעשיית ההקלטות האוסטרלי, ובמצעד סיכום השנה של 2005 היא נרשמה במקום ה-24. בניו זילנד היא הגיעה למקום השני. הווידאו קליפ בוים על ידי ג'סי טררו ב-11–12 בינואר 2005, וצולם בהוליווד. משום שהווידאו קליפ של הראפר טריק דאדי ל-"Sugar (Gimme Some)" כבר כלל רפרנסים לסוכריות, 50 סנט אמר: "ניסינו לעשות משהו קצת שונה" ולא ללכת באותה הדרך. הקליפ מציג את אוליביה כרקדנית הראשית ומספר דוגמניות כולל צ'סיקה קרטרייט (כדומינטריקס) וסטפני "ליריק" אוונס (כאחות). יש בו גם הופעות קמע של ליל סקראפי וחברי ג'י-יוניט לויד בנקס ויאנג בק. הוא היה מועמד לווידאו קליפ הגברי הטוב ביותר בטקס פרסי הווידאו קליפים של MTV לשנת 2005, אך הפסיד ל-"Jesus Walks" של קניה וסט. ב-2 בפברואר 2005, הקליפ עלה למקום התשיעי בתוכנית Total Request Live של MTV ונשאר שם 46 ימים. הוא גם הגיע למקום הראשון במצעד הקליפים של Much Music. הווידאו קליפ ביוטיוב צבר מעל 945 מיליון צפיות נכון לאפריל 2024. סרטון השיר "Candy Shop" באתר יוטיוב מידע על הרצועה "Candy Shop" באתר ספוטיפיי Reid, Shaheem (January 26, 2005). "50 Cent Renames LP, Makes Video for Sexy Song 'Candy Shop'". MTV. Retrieved July 2, 2010. Taylor, Nicholas (March 4, 2005). "The Massacre Review". PopMatters. Retrieved June 22, 2007. DaBrowne, vid (March 7, 2005). "The Massacre (2005) (אורכב 05.05.2008 בארכיון Wayback Machine)". Entertainment Weekly. Retrieved June 22, 2007. Ahmad, Azeem (2005). "50 Cent – Candy Shop (Interscope)". MusicOMH. Retrieved June 22, 2007. Brown, Ethan (March 14, 2005). "The Half-Buck Stops Here". New York magazine. Retrieved June 22, 2007. Forgang, Jonathan (March 7, 2005). "The Massacre Review (אורכב 09.07.2007 בארכיון Wayback Machine)". Stylus magazine. Retrieved June 30, 2007. Shepherd, Julianne (March 7, 2005). "50 Cent: The Massacre (אורכב 13.01.2009 בארכיון Wayback Machine)". Pitchfork Media. Retrieved June 26, 2007. "Billboard Goes to the Grammys 2006". Billboard. Retrieved June 22, 2007. (אורכב 30.09.2007 בארכיון Wayback Machine) "48th Grammy Awards – 2006". Rock on the Net. Retrieved June 25, 2007. Whitmire, Margo (April 21, 2005). "50 Cent's 'Candy' Enters Ninth Week at No. 1". Billboard. Retrieved June 22, 2007. "50 Cent and Olivia – Candy Shop – Music Charts". aCharts. Retrieved June 22, 2007. "[ Billboard Singles]". AllMusic. Retrieved June 22, 2007. "ARIA Charts – Accreditations – 2005 Singles (אורכב 15.05.2011 בארכיון Wayback Machine)". Australian Recording Industry Association. Retrieved June 25, 2007. "ARIA Charts – End of Year Charts – Top 100 Singles 2005 (אורכב 17.01.2015 בארכיון Wayback Machine)". Australian Recording Industry Association. Retrieved June 25, 2007. "50 Cent Candy Shop (אורכב 25.05.2009 בארכיון Wayback Machine)". mvdbase. Retrieved June 22, 2007. "Chessika Cartwright – Hip Hop Video Model". Hip Hop Video Model. Retrieved June 22, 2007. (אורכב 18.06.2007 בארכיון Wayback Machine) Thompson, Bonsu (April 2005). "Can I Get a Flicc Witchu (אורכב 19.06.2007 בארכיון Wayback Machine)". XXL. Retrieved June 22, 2007. "2005 MTV Video Music Awards". Rock on the Net. Retrieved June 28, 2007. "TRL Archive Debuts". Popfusion. Retrieved June 22, 2007. (אורכב 28.03.2007 בארכיון Wayback Machine) "50 Cents' new album, Curtis, takes Hip-Hop to the bank (אורכב 06.07.2007 בארכיון Wayback Machine)". Universal Urban (April 24, 2007). Retrieved June 22, 2007. 50 Cent- Candy Shop (Official Video).YouTube